Unionin yleisen tuomioistuimen tuomio (ensimmäinen jaosto) 12.7.2023 – Net Technologies Finland v. REA
(asia T-358/20) (1)
Välityslauseke – Seitsemäs tutkimuksen, teknologian kehittämisen ja demonstroinnin puiteohjelma (2007–2013) – Henkilöstökustannukset – Maksettujen summien palauttaminen – Sisäisiin neuvonantajiin liittyvien kulujen tukikelpoisuus – Todistustaakka
1.      Oikeudenkäyntimenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Tutkimuksen, teknologian kehittämisen ja demonstroinnin erityisohjelman yhteydessä tehdyt sopimukset – Sopimuksen täyttämisen yhteydessä syntynyt oikeusriita – Sopimusmääräyksiin perustuva tulkinta
(SEUT 272 artikla)
(ks. 25, 44, 45 ja 92 kohta)
2.      Oikeudenkäyntimenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Tutkimuksen, teknologian kehittämisen ja demonstroinnin erityisohjelman yhteydessä tehdyt sopimukset – Sopimuksen täyttämisen yhteydessä syntynyt oikeusriita – Sähköpostitse toimitetut kantajan huomautukset – Todistustaakka
(SEUT 272 artikla)
(ks. 66 ja 67 kohta)
3.      Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Rahoitus kattaa ainoastaan tosiasiallisesti syntyneet menot – Ilmoitettujen kulujen tosiasiallisuuden osoittaminen – Todistustaakan jako
(SEUT 317 artikla)
(Ks. 99-103 kohta)
4.      Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Rahoitus kattaa ainoastaan tosiasiallisesti syntyneet menot – Ilmoitettujen kulujen tosiasiallisuuden osoittaminen – Henkilöstökustannukset – Sisäisiin neuvonantajiin liittyvät kulut – Tukikelpoisuusvaatimukset
(SEUT 317 artikla)
(ks. 107 ja 108 kohta)
Ratkaisu
1)
Euroopan tutkimuksen toimeenpanoviraston (REA) hylkäämät sisäisten neuvonantajien kulut, joiden suuruus on 184642,84 euroa, ovat tukikelpoisia kuluja tukisopimuksen, jonka tunnus on FP7SEC2012312484 ja joka on tehty hankkeen ”Inter System Interoperability for Tetra – TetraPol Networks” toteuttamiseksi, perusteella.
2)
REA:n antamat veloitusilmoitukset nro 3242005825, joka koskee 171342,97 euron suuruisen summan perintää tuen perusteettomuuden nojalla, ja nro 3242005872, joka koskee 17134,30 euron suuruisen summan perintää kiinteämääräisenä korvauksena, ovat perusteettomia.
3)
REA velvoitetaan korvaamaan oikeudenkäyntikulut, välitoimimenettelystä aiheutuneet kulut mukaan lukien.
1 EUVL C 279, 24.8.2020